CELEX: 62015CN0074
Language: fi
Date: 2015-02-18 00:00:00
Title: Asia C-74/15: Ennakkoratkaisupyyntö, jonka Curtea de Apel Oradea (Romania) on esittänyt 18.2.2015 – Dumitru Tarcău ja Ileana Tarcău v. Banca Comercială Intesa Sanpaolo România SA – Sucursala Baia Mare ym.

26.5.2015   
            
            
               FI
            
            
               Euroopan unionin virallinen lehti
            
            
               C 171/14
            
         Ennakkoratkaisupyyntö, jonka Curtea de Apel Oradea (Romania) on esittänyt 18.2.2015 – Dumitru Tarcău ja Ileana Tarcău v. Banca Comercială Intesa Sanpaolo România SA – Sucursala Baia Mare ym.
   (Asia C-74/15)
   (2015/C 171/16)
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Curtea de Apel Oradea
   
      Pääasian asianosaiset
   
   
      Kantajat: Dumitru Tarcău ja Ileana Tarcău
   
      Vastaajat: Banca Comercială Intesa Sanpaolo România SA – Sucursala Baia Mare, Banca Comercială Intesa Sanpaolo România SA Arad, Cristian Nicolae Tarcău, Corina Tarcău, SC Magenta, edustajanaan selvitysmies Pareto Grup IPURL, SC Crisco SRL, edustajanaan tuomioistuimen määräämä erityinen toimitusjohtaja CII Renata Moldovan ja SC Crisco SRL, edustajanaan toimitusjohtaja Cristian Tarcău
   
      Ennakkoratkaisukysymykset
   
   
               1)
            
            
               Onko direktiivin 93/13/ETY (1) 2 artiklan b alakohdassa määriteltyä käsitettä ”kuluttaja” tulkittava siten, että tämä määritelmä sisältää luonnolliset henkilöt, jotka ovat allekirjoittaneet takaajina liikeyrityksen toimintansa harjoittamista varten tekemää luottosopimusta täydentäviä asiakirjoja ja liitännäissopimuksia (takaussopimuksia, kiinteistön panttaussopimuksia) sellaisissa olosuhteissa, joissa näillä luonnollisilla henkilöillä ei ole ollut mitään yhteyttä liikeyrityksen toimintaan ja joissa he ovat toimineet ammatilliseen toimintaansa kuulumattomassa tarkoituksessa, vai siten, että se ei sisällä tällaisia henkilöitä?
            
         
               2)
            
            
               Onko direktiivin 93/13/ETY 1 artiklan 1 kohtaa tulkittava siten, että tämän direktiivin soveltamisalaan kuuluvat ainoastaan elinkeinonharjoittajien ja kuluttajien välillä tehdyt, tavaroiden ja palvelujen myyntiin liittyvät sopimukset, vai kuuluvatko tämän direktiivin soveltamisalaan myös luottosopimuksen liitännäissopimukset (vakuussopimus, takaussopimus), joiden edunsaajana on liikeyritys ja jotka ovat sellaisten luonnollisten henkilöiden allekirjoittamia, joilla ei ole mitään yhteyttä liikeyrityksen toimintaan ja jotka ovat toimineet ammatilliseen toimintaansa kuulumattomassa tarkoituksessa?
            
         
      (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL L 95, s. 29)